《送曾公衮赴宣幕》
宋代·陈辅

当年枳棘蕴飞凰，遗爱犹存蔽芾棠。
秋水红蕖新幕府，春风绿草旧池塘。
芝生瑶圃三重秀，玉出蓝田一尺长。
去去宣城勿留滞，谢家勋业待诸郎。

作者简介：陈辅，字辅之，号南郭子，人称南郭先生，丹阳（今属江苏）人。少负俊才，不事科举。工诗，尝与王安石唱和，苏轼、沈括等亦与之游。有《南郭集》四十卷，已佚；又有《陈辅之诗话》一卷，残。事见《京口耆旧传》卷三。今录诗十七首。